Hronologija historije islama (8. vijek)

**Hronologija historije islama 8. vijeka** obuhvata najznačajnije događaje u historiji islama tokom 8. vijeka a koji su u znatnoj mjeri uticali na historiju ljudskog roda a pogotovo značajan trag su ostavili na muslimanski svijet tj. Ummet. Hronologija nije potpuna.

## Najvažniji događaji u historiji islama tokom 8. vijeka 
* 705: Smrt Abdul-Malik ibn Marvana. El-Velid I postaje emevijski halifa.
* 711: Tarik ibn Zijad prelazi Gibraltarski moreuz i započinje osvajanje Španije. Također, Kutajba ibn Muslim predvodi osvajanje Transoksijane, regije na prostoru Srednje Azije, područja današnjeg Uzbekistana, Tadžikistana, juga Kirgistana i jugozapadnog Kazahstana.
* 712: Muhammed ibn Kasim osvaja područje Sindha, prostora na području današnjeg južnog Pakistana.
* 713: Otrovan Zajn el-Abidin, četvrti šiitski imam, nasljeđuje ga Muhammed el-Bakir. Muhammed ibn Kasim nakon Transoksijane osvaja i Multan, grad u današnjem pakistanskom Pandžabu.
* 715: Smrt Velida I. Sulejman ibn Abdul-Malik postaje emevijski halifa.
* 717: Početak druge muslimanske opsade Carigrada. Smrt Sulejmana. Omer II postaje emevijski halifa. Potpisan Omerov pakt kojim se regulišu odnosi između muslimana i kršćana na području Jerusalema, Mezopotamije i Sirije. 
* 718: Završetak drugog neuspješnog pokušaja osvajanja Jerusalema.
* 720: Smrt halife Omera II kojeg na tom položaju nasljeđuje Jezid II.
* 721: Pod vodstvom Baga Tarkhana Turgeši, turkijski narod, vrši prvu invaziju na Transoksijanu.
* 724: Smrt Jezida II a nasljeđuje ga Hišam. Turgeši pobjeđuju muslimansku vojsku koju prevodi Muslim ibn Sa'id el-Kilabi.
* 725: Muslimani zauzimaju Nîmes, grad na području današnje južne Francuske.
* 729: Horasanska vojska pod komandom Ašrasa ibn Abdallah el-Sulamija nanosi poraz Turgešima u bitci kod Bajkanda i vraća kontrolu nad gradom Buhara. Turgeši se povlače i napuštaju opsadu Kamarije.
* 730: Hazari, polunomadski turkijski narod vrše invaziju današnjeg sjeverozapadnog Irana i pobjeđuju emevijsku vojsku u bitci kod Ardabil, ubivši arapskog guvernera Al-Džarah el-Hakamija i nakratko zauzimajući grad.
* 731: Horasanska vojska trpi velike žrtve u pirovoj pobjedi nad Turgešima u bitci za prolaz. 20.000 vojnika sa područja Iraka se šalje u Horasan kako bi nadomjestili gubitke u ljudstvu.
* 732: Bitka kod Poitiersa, u centralnoj Francuskoj.
* 734: Vrhunac pobune El Harisa ibn Suraja u Horasanu.
* 735: Asad ibn Abdulah el-Kasri stiže u Horasan i guši El Harisovu pobunu.
* 737: Muslimani doživljavaju neuspjeh u Avignonu u Francuskoj.
* 737: Marvan ibn Muhamed (kasnije halifa Marvan II) prelazi Kavkaz i nanosi poraz hazarskoj vojsci koju je predvodio Hazer Tarkhan, nakratko zauzimajući i grad Atil.
* 737: U bitci za Haristan, Asad ibn Abdullah el-Kasri odbija turgešku invaziju Horasana.
* 740: Pobuna šiita pod vodstvom Zejda ibn Alija. Pobuna Berbera u Sjevernoj Africi. Bitka plemića tokom pobune Berbera. Bitka kod Akroinona protiv Bizantijaca.
* 741: Bitka kod Bagdoure u Sjevernoj Africi.
* 742: Muslimani obnavljaju vlast u Kairuanu.
* 743: Smrt Hišama. Al-Velid II postaje emevijski halifa. Šiitsku pobuna u Horasanu predvodi Yahya ibn Zejd.
* 744: Smjena Velida II sa mjesta halife. Nasljeđuje ga Jezid III ali umire iste godine. Ibrahim postaje halifa ali ga svrgavaju iste godine. Bitka kod Ain al Jurra. Marvan II postaje sljedeći halifa.
* 745: Haridžije zauzimaju Kufu i Mosul.
* 746: Bitka Rupar Thutha, Emevije pod vodstvom Marvana II ponovo uspostavljaju kontrolu nad Kufom i Mosululom.
* 747: Pobuna u Hurasanu koju predvodi general Abu Muslim.
* 749: Bitka kod Isfahana i Bitka kod Nihawanda. Nastavak kampanje Muslimanskog osvajanja Perzije. Abasidi zauzimaju Kufu a As-Saffah postaje abasidski halifa u Kufi. 
* 750: Bitka kod Zaba. Pad Damaska. Kraj Emevijske dinastije. Uspostavljanje Abasidskog halifata.
* 751: Abasidi zauzimaju grad vasit na području dnašnjeg Iraka.
* 751: Bitka kod Talasa, Abasidske snage porazile vojsku kineske dinastije Tang.
* 756: Abdurahman I osniva državu Kordopski emirat na području današnje Španije i postaje njen prvi vladar.
* 758: Hazarska vojska pod komandom Ras Tarkhana napada i privremeno okupira dijelove Azerbejdžana i Arrana.
* 759: Abasidi osvajaju Tabaristan, historijsku regiju na području današnjeg Irana (područje uz južnu obalu Kaspijskog jezera).
* 763: Osnivanje Bagdada. Abasidi osnivaju Bagdad koji postaje glavni grad halifata i tokom vladavine Abasida izrasta u kulturni i naučni centar ne samo islamskog već općenito tada poznatog svijeta. Abasidi doživljavaju poraz u Španiji.
* 766: Abasidi od Nestorijanaca preuzimaju kontrolu nad gradom Sajram u Srednjoj Aziji. 
* 772: Bitka za Janbi u Sjevernoj Africi. Uspostavljena Rustamidska država na području današnjeg Maroka.
* 775: Smrt abasidskog halife El-Mensura, nasljeđuje ga El-Mahdi kao treći abasidski halifa.
* 777: Opsada Saragose u Španiji.
* 782: Harun er-Rašid pokreće veliku vojnu kampanju protiv Bizantijskog carstva i stiže do lučkog grada Halkedon, u blizini današnjeg Istanbula.
* 785: Smrt halife El-Mahdija. Nasljeđuje da El-Hadi.
* 786: Alidska pobuna u Meki ugušena bitkom kod Fakha.
* 786: Smrt halife El-Hadija. Novi halifa Harun er-Rašid.
* 788: Idrisidi uspostavljaju državu u Magribu. Smrt Španije Abd Ar-Rahmana I i pristupanje Hišama I.
* 792: Invazija južne Francuske.
* 796: Smrt Hišama I, drugog po redu emevijskog vladara Córdobe. Na poziciji emira Córdobe mijenja ga El-Hakam I. 
* 800: Aglabidi uspostavljaju državu u Sjevernoj Africi.

Do kraja 8. vijeka, muslimansko stanovništvo poraslo je na 2% od ukupnog svjetskog stanovništva.

## Također pogledajte 
* Hronologija historije islama
* Historija islama

## Reference 
Kategorija:Hronologija historije islama
Kategorija:Historija islama
Kategorija:8. vijek